2002/109/EY: Komission päätös, tehty 11 päivänä helmikuuta 2002, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2002) 443)



Virallinen lehti nro L 040 , 12/02/2002 s. 0012 - 0012



Komission päätös, tehty 11 päivänä helmikuuta 2002, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta kolmannen kerran (tiedoksiannettu numerolla K(2002) 443) (ETA:n kannalta merkityksellinen teksti) (2002/109/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan 6 kohdan, sekä katsoo seuraavaa: (1) Koska Norjassa esiintyi lohen tarttuvaa anemiaa (ISA), komissio teki heinäkuussa 1999 päätöksen 1999/766/EY(4) tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä. Kyseistä päätöstä on muutettu kahdesti, viimeksi päätöksellä 2001/313/EY(5). Tällaisia toimenpiteitä ovat esimerkiksi kielto tuoda eläviä lohia yhteisöön ja tiukemmat vaatimukset ihmisravinnoksi tarkoitettujen lohituotteiden tuonnille. Näitä toimenpiteitä sovelletaan 1 päivään helmikuuta 2002. (2) Norja ilmoitti uusista ISA-taudinpurkauksista vuonna 2001. Norjan eläinlääkintäviranomaisten toteuttamista toimenpiteistä huolimatta taudin ei voida odottaa häviävän pian. (3) Norjan tautitilanteen perusteella päätöksessä 1999/766/EY säädettyjen toimenpiteiden voimassaoloa olisi jatkettava 1 päivään helmikuuta 2003. (4) On aiheellista jatkaa päätöksessä 1999/766/EY säädettyjen Salmonidae-sukuun kuuluvien kalojen mätiä ja sukusoluja koskevien rajoittavien toimenpiteiden soveltamista kunnes ISA:n tarttumista kyseisten tuotteiden välityksellä tarkastellaan uudelleen ja arvioidaan asiaankuuluvasti. Kyseisten toimenpiteiden uudelleentarkastelua koskevaa ajanjaksoa pidennetään näin ollen 1 päivään helmikuuta 2003. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/766/EY 4 artiklassa ilmaisu "1 päivään helmikuuta 2002" ilmaisulla "1 päivään helmikuuta 2003" ja ilmaisu "31 päivää joulukuuta 2001" ilmaisulla "1 päivää helmikuuta 2003". 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä helmikuuta 2002. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 302, 25.11.1999, s. 23. (5) EYVL L 109, 19.4.2001, s. 67.